Source: http://www.bitnews.ro/scm-politehnica-in-deplasare-la-pitesti-in-optimile-cupei-romaniei.html
Timestamp: 2020-08-08 08:44:26+00:00

Document:
SCM Politehnica, în deplasare la Pitești în optimile Cupei României | BitNews – Stiri la Minut
SCM Politehnica, în deplasare la Pitești în optimile Cupei României
Handbaliștii prim-divizionari ai Timișoarei vor juca și pentru a doua oară în noua ediție a Cupei României tot în deplasare și tot pe terenul unei grupări din liga secundă, CSU Pitești, conform tragerii la sorți efectuate astăzi de FRH. Deținătorii trofeului se calificau pe 2 noiembrie din turul inaugural printr-un categoric 23-32 la Odorheiu Secuiesc cu ACS Szejke, în optimile de finală urmând a juca duminică 8 decembrie de la ora 12, în Argeș, cu mențiunea că și faza sferturilor de finală este programată tot în anul 2019.
Sorți blânzi pentru SCM Politehnica și în turul secund al ediției 2019-2020 a Cupei României la handbal masculin, ediție abordată de alb-violeți în calitate de deținători ai trofeului. Astfel, elevii lui Pero Milosevic vor juca peste nici 3 săptămâni pe terenul unei secund-divizionare care s-a calificat din 16-imile de finală prin a dispune acasă de CSM Oradea, cu 28-26, după ce argeșenii erau conduși la pauză cu 13-16.
CSU Pitești se numără între cele 6 cluburi din eșalonul secund care și-au câștigat dreptul de participare în faza optimilor de finală, formații din Alexandria, Botoșani și Târgu Jiu calificându-se din 16-imi tot pe teren propriu, iar cele din Cluj și Sighișoara prin a câștiga meciul eliminatoriu în deplasare.
Echipa din Argeș este clasată a treia după 10 etape în Seria B din Divizia A, grupă cu 7 formații din sud-estul țării, printre care ”sateliți” ai prim-divizionarelor CSM și Staeua București respectiv AHC Dobrogea Sud, piteștenii aplicându-i duminică prima corecție liderului CS Medgidia, 33-29 (12-14), deținător a trei puncte avans în fața secund clasatei CSM Alexandria.
SCM Politehnica va găzdui miercuri de la ora 18:25 meciul televizat din etapa a XI-a în Liga Zimbrilor, cu Dunărea Călărași, urmând ca joi 28 noiembrie să joace la Reșița iar vineri 6 decembrie acasă cu CSM Bacău, la finalul turului, după care startul returului i-o va aduce în cale pe Steaua, la Timișoara, în jur de 12 decembrie. ”Poli” – Dunărea este mâine partida inaugurală și unica a zilei de debut în antepenultima rundă a turului în Liga Națională.
Campioana CS Dinamo București, semifinalistă a turneului Final4 al Cupei României din martie de la Focșani, a devenit duminică ultima calificată în optimi, grație unui 20-18 (12-10) cu concitadina CSM.
În celelalte meciuri eliminatorii în manșă unică din optimi, Dinamo București – Dunărea Călărași, CSM Focșani – Potaissa Turda, Minaur Baia Mare – CSM Bacău, CSM Făgăraș – AHC Dobrogea Sud, CS HC Buzău 2012 – CSM Sighișoara, CSM Alexandria – CSU Constantin Brâncuși Târgu Jiu și U Cluj – Magnum Botoșani.
Antrenorul SCM Politehnica Timișoara, Perto Milosevic, a comentat rezultatul tragerii la sorți din Cupă, dar a adăugat alte câteva idei înaintea jocului din Liga Zimbrilor, de mâine, ora 18,25, la sala ”Constantin Jude”: ”Da, am avut noroc ca alte câteva echipe și spre deosebire de alte prim divizionare, care trebuie să joace între ele. Singurul lucru mai puțin convenabil este că trebuie să facem o deplasare între două meciuri de campionat într-o singură săptămână. Deocamdată ne concentrăm pe meciul din Liga Națională, de mâine, contra celor de la Dunărea Călărași, o echipă puternică și incomodă. Ne confruntăm cu o problemă medicală importantă – accidentarea lui Marius Sadoveac, care are o ruptură a mușchiului aductor, afecțiune ce-l ține deoparte vreme de două sau trei săptămâni. Spun că e o absență însemnată, deoarece e unul din principalii noștri aruncători de la 9 metri, iar pe postul lui nu avem alternativa unui jucător de mână stângă, pentru că ne aducem aminte de plecarea lui Orbovic din startul sezonului. Va fi nevoie să ne concentrăm și să facem aceleași prestații bune ca în jocurile de acasă cu Olympiakos (din Cupa EHF) și cu CSM Focșani (din campionat) când am fost privați, de asemenea, de contribuția lui Sadoveac. Ceilalți băieți sunt bine, cu fiecare zi ce trece Tcaciuc progresează în pregătire. Pentru meciul cu Călărași, trebuie să fim capabili să evoluăm la un nivel ridicat pe tot parcursul minutelor; avem nevoie de apărare bună, de contraatac eficient și de o repliere rapidă. Sunt sigur, că băieții vor da totul pentru a câștiga această întâlnire”.
Programul etapei a XI-a în elita masculină, pe coloana clasamentelor (dreaptă).
The post SCM Politehnica, în deplasare la Pitești în optimile Cupei României appeared first on sporttim.ro.
Posted in Cupa Romaniei, Stiri Sport Tags: CSU Pitești - SCM Politehnica Timișoara, FRH, Handbal, tragere la sorti
« Anca Serea şi Adi Sînă şi-au botezat al patrulea copil. Pentru ea este al șaselea
Firea: Orban ar vrea ca pesediştii să se ascundă în munţi »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM